Case ID: 1166090
Sentence 1: İşin halları: İddiaçılar İddiaçı1, İddiaçı2, İddiaçı3 və X14 Cavabdeh qarşı iddia ərizəsi ilə məhkəməyə müraciət edərək, 1988-ci ilin noyabr ayınadək Ermənistan SSR-nin Quqark rayonunda yaşadıqlarını, məlum hadisələrə görə 1988-ci ildə qaçqın düşərək Bakı şəhərinə gəldiklərini, bu ərəfədə Quqark rayonunda olan evlərini ünvan 1 ünvanda yerləşən ev ilə dəyişdirdiklərini, ailə üzvlərinin 7 nəfərdən ibarət olduğunu, ailədə iki uşağın sənədlərində səhv olaraq ata adının X7, üç uşağın sənədlərində isə X8 yazıldığını, Cavabdeh uzun müddət Ukraynanın Dnepropetrovsk şəhərində təhsil alıb orda yaşadığını, 1998-ci ildə valideynlərin çağırışı ilə Bakıya gəldiyini və göstərilən evə qeydiyyata düşdüyünü, ailə qurduqdan sonra bir müddət valideynləri ilə birgə yaşadığını, sonra Abşeron rayonunun Mehdiabad qəsəbəsində torpaq alaraq ev tikdiyini və ailəsi ilə birlikdə oraya köçdüyünü, ailənin başçısı X6 xx xxxxxxx 2010-cu il tarixdə vəfat etdiyini, qanun üzrə vərəsələr olaraq miras açılan andan sözügedən evdə yaşayıb miras əmlak üzərində idarəçiliyi həyata keçirdiklərini, lakin Cavabdeh onların savadsızlığından və anasının xəstəliyindən sui-istifadə edərək aldatma yolu ilə evi öz adınarəsmiləşdirdiyini, onun bu hərəkətlərindən uzun müddət xəbərləri olmadığını, X8 in ölümündən sonra evin öz adlarına keçdiyini zənn etdiklərini, Cavabdeh 2011-ci ildə onları notariat kontoruna aparararkən aldadaraq sənədləri imzalatdırdığını, notariusun da qanunla tələb olunan hüquqlarını izah etmədiyini, mənzilin Cavabdeh adına olmasından son günlər xəbər tutduqlarını irəli sürmüş, buna görə də Bakı şəhəri, Azadlıq prospekti 28 (188) ünvanında yerləşən 40 saylı mənzilə dair çıxarışın etibarsız hesab olunaraq dövlət reyestr qeydinin ləğv edilməsi, ona əsas olmuş hüquqmüəyyənedici sənədlərin ləğv edilərək etibarsız sayılması, daşınmaz əmlak üzərində pozulmuş miras və mülkiyyət hüquqlarının tanınaraq ona dair çıxarışın verilməsi, pozulmuş istifadə hüququnun bərpa edilməsi və cavabdehin ləyaqətsiz vərəsə sayılaraq mülkiyyət hüququnun itirilməsi barədə qətnamə çıxarılmasını xahiş etmişlər.